What If...? (animaatiosarja)
Jaksot > Toinen tuotantokausi (2023)

| № (sarja) | № (kausi) | Nimi | Ohjaus | Käsikirjoitus | Julkaisu |
| --- | --- | --- | --- | --- | --- |
| 10 | 1 | Mitä jos… Nebula liittyisi Nova-joukkoihin? (engl. What If… Nebula Joined the Nova Corps?) | Stephan Franck | Matthew Chauncey | 2023-12-2222. joulukuuta 2023 |
Ronan Syyttäjän petettyä ja surmattua Thanoksen, Nova Prime Irani Rael värväsi Nebulan liittymään Nova-joukkoihin. Viisi vuotta sen jälkeen, kun Xandar oli Ronanin hyökkäyksen vuoksi suljettu läpäisemättömän suojakilven taakse, Nebula löytää Yondu Udontan ruumiin. Keskustellessaan kasinoa pyörittävän Howard Ankan kanssa, hän tajuaa Yondun piilottaneen nuoleensa planeetan suojageneraattorin lähdekoodin, estääkseen sitä päätymästä vääriin käsiin. Päästäkseen generaattorille tuhoamaan koodin, Nebula värvää avuksi vangitun krii-sotilas Yon-Roggin. Mutta Yon-Rogg pettää hänet, ja paljastaa aikovansa Raelin kanssa antaa Ronanin vallata Xandarin, Raelin menetettyä uskonsa Xandarin selviytymiseen. Rael määrää Nebulan teloitettavaksi, mutta haavoittunut Nebula pakenee Howardin kasinolle, missä Groot, Korg ja Miek korjaavat hänet. Otettuaan Yondun varusteet käyttöönsä, Nebula ja Howard apureineen lähtevät pysäyttämään Raelin ja Yon-Roggin. Nebula paljastaa Raelille tajunneensa tämän petoksen jo silloin, kun tehtävä annettiin, ja muuttaneensa koodia niin, että kilpi sulkeutuu uudestaan, tuhoten Dark Asterin ja tappaen Ronanin. Rael yrittää paeta, mutta putoaa Nebulaa vastaan käydyn taistelun päätteeksi kuolemaansa. Xandarin suojakilpi avataan, ja Nebula vannoo jatkavansa planeetan puolustamista. 
| 11 | 2 | Mitä jos… Peter Quill hyökkäisi Maan mahtavimpien sankareiden kimppuun? (engl. What If… Peter Quill Attacked Earth’s Mightiest Heroes?) | Bryan Andrews | Matthew Chauncey | 2023-12-2323. joulukuuta 2023 |
Vuonna 1988, Yondu Udonta ja ravagerit sieppasivat nuoren Peter Quillin, ja veivät tämän isänsä, Egon, luokse. Seuraavien kuuden kuukauden aikana, Quill edesauttaa isänsä ”laajentumista” muille planeetoille (tuhoten muun muassa Jotunheimin ja Asgardin). Kun Quill palaa Maahan, S.H.I.E.L.D.:n johtajat Peggy Carter ja Howard Stark kokoavat ryhmän, johon kuuluvat Bill Foster, Wakandan kuningas T’Chaka, tohtori Wendy Lawson,  vastentahtoinen Hank Pym, sekä Neuvostoliiton lähettämä Talvisotilas, jonka Carter ja Stark tunnistavat Bucky Barnesiksi. He seuraavat Quilliä Coney Islandille, missä he saavat hänet kiinni, paikalle saapuneen Thorin avustuksella. Thorin kertoessa muille Egosta, Pymin tytär, Hope van Dyne, vapauttaa Quillin, joka matkustaa Missouriin. Carter, T’Chaka, Foster ja Thor kohtaavat taistelussa Maahan saapuneen Egon sillä välin, kun Lawson ja Pym löytävät Quillin äitinsä haudan luota. Pym suostuttelee Quillin kääntymään Egoa vastaan, kun taas Stark suostuttelee Barnesin säästämään Quillin hengen, muistuttamalla häntä Steve Rogersista. Ego on juuri voittamaisillaan, kunnes Pym ja Quill saapuvat, ja Quill tuhoaa yhden Egon taimen voimalla isänsä ihmiskehon. Juhlistettuaan voittoaan, ryhmä päättää seuraavaksi matkustaa Egon planeetalle, tuhotakseen hänen todellisen muotonsa. 
| 12 | 3 | Mitä jos… Happy Hogan pelastaisi joulun? (engl. What If… Happy Hogan saved Christmas?) | Bryan Andrews | A. C. Bradley ja Matthew Chauncey | 2023-12-2424. joulukuuta 2023 |
Joulukuussa 2014, Happy Hogan hoitaa Kostajat-tornin jokavuotisten pikkujoulujen turvajärjestelyjä. Mutta sitten vankilasta paennut Justin Hammer ja hänen apurinsa, Sergei ja Rusty Vjatšeslav, hyökkävät torniin, hakkeroivat Rautalegioonan, ottavat pikkujouluvieraat panttivangeiksi, ja murtavat Maria Hillin jalan, kun tämä yrittää pysättää heidät. Hammer havittelee Hulkin verinäytteestä tehtyä antiseerumia, jolloin Hogan ryömii venttiilejä pitkin Starkin laboratorioon suojelemaan sitä. Hän kuitenkin ruiskuttaa sen vahingossa itseensä, ja alkaa muuttua violetiksi Hulkin kaltaiseksi olennoksi. Kostajilla on kiireitä muissa joulujuhlissa, ja J.A.R.V.I.S. oli sammutettu huoltotöiden ajaksi, Hogan pyytää Darcy Lewisia uudelleenkäynnistämään tornin turvajärjestelmän. Hammer apureineen saa myös hänet panttivangikseen, jolloin täysin muuttunut Hogan saapuu ja tuhoaa Rautalegioonan, jolloin Sergei ja Rusty pakenevat. Mutta Hammer ottaa HulkBuster-haarniskan hallintaansa, ja käy vastahyökkäykseen. Darcy ja Hill yrittävät käyttää W.E.R.N.E.R.-tekoälyä turvajärjestelmän uudelleenkäynnistämiseksi, mutta epäonnistuvat. Hogan onnistuu kuitenkin päihittämään Hammerin juuri ennen kuin Kostajat saapuvat. Kaikki ylistävät Hogania, ja aloittavat pikkujoulujen viettämisen ennen kuin Thor ehtii saapua. 
| 13 | 4 | Mitä jos… Rautamies tunkeutuisi Suurmestari-kilpailuun? (engl. What If… Iron Man Crashed into the Grandmaster?) | Bryan Andrews | A. C. Bradley | 2023-12-2525. joulukuuta 2023 |
Vuonna 2012, Tony Stark ohjaa ydinohjuksen madonreiän kautta chitaurien emoalukseen, pelastaen New Yorkin. Mutta madonreikä sulkeutuu ennen kuin hän ehtisi pudota sen läpi Maahan, ja hän ajautuu Sakaariin. Sakaarin hallitsija, Suurmestari, pakottaa hänet katsomaan kanssaan Sakaarin Grand Prix'ta, jossa useat kuljettajat käyvät hengenvaarallista kisaa. Stark pelastaa yhden kuljettajista, Korgin, mutta sitten paikalle saapuu Gamora, jonka Thanos lähetti tappamaan Starkin kostoksi chitaurien tuhoamisesta. Suurmestarin palvelija, Topaz, vangitsee sekä Gamoran että Starkin. Stark ja Korg yrittävät paeta, mutta kuultuaan Gamoran tehtävästä, he päättävät jäädä, vapauttakseen Sakaarin Suurmestarin vallan alta. Stark saa liittolaisekseen myös Valkyyrian, rakentaa uuden Rautamies-haarniskan Sakaarin romumetallista, ja haastaa Suurmestarin kisaan Sakaarin hallitsijan tittelistä. Suurmestarin huijausyrityksistä huolimatta, Stark voittaa kisan. Topaz yrittää tappaa Starkin, mutta Valkyyria törmää autollaan Topazin autoon, jolloin Topazin sulatussauva osuu Suurmestariin ja sulattaa hänet. Valkyyriasta tulee Sakaarin uusi hallitsija, ja Stark lähtee Gamoran mukana Sanctuaryyn tapaamaan Thanoksen. Starkin suostuttelemana Gamora kääntyy Thanosta vastaan ja tappaa hänet Topazin sauvalla.  Lopputekstien välissä näytetyssä kohtauksessa, lammikoksi muuttunut ja yhä elossa oleva Suurmestari pyytää Topazia kokoamaan hänet ennalleen mopilla ja ämpärillä. 
| 14 | 5 | Mitä jos… Kapteeni Carter taistelisi Hydra Stomperia vastaan? (engl. What If… Captain Carter Fought the Hydra Stomper?) | Bryan Andrews | A. C. Bradley | 2023-12-2626. joulukuuta 2023 |
Kapteeni Peggy Carter ja Natasha Romanoff löytävät Lemurian Starilta Hydra Stomperin, ja yhä elossa olevan Steve Rogersin. Rogers hyökkää heidän kimppuunsa ja tuhoaa aluksen. Nick Fury kertoi kuinka Rogers alun perin katosi vuonna 1953, tuhotessaan Bucky Barnesin kanssa Hydran viimeisen tukikohdan. Romanoff päättelee, että Punainen huone oli silloin siepannut ja aivopessyt Rogersin. Rogers yrittää tappaa Barnesin, joka oli nyt Yhdysvaltain ulkoministeri, mutta Carter ja Romanoff estävät sen, ja vievät hänet Skotlannissa sijaitsevaan piilopaikkaan. Pukua ei voinut uudelleenkäynnistää, koska se piti Rogersin hengissä ja jokainen käynnistys vähentäisi hänen mahdollisuuksiaan selvitä. Herännyt Rogers johdattaa heidät KGB:n entiselle ydinkoealueelle, Sokoviaan, missä Punaisen huoneen tukikohta oli. Mutta he joutuvat väijytyksen kohteeksi, ja Punaisen huoneen johtaja, Melina Vostokoff, uudelleenaktivoi Rogersin aivopesun. Romanoffin taistellessa Vostokoffin Mustia Leskejä vastaan, Carter yrittää saada Rogersin järkiinsä. Rogers lentää Punaisen huoneen tukikohtaa kohti tuhotakseen sen, ja Romanoff kiinnittää Vostokoffin koukkuköydellä Hydra Stomperiin, tappaen Vostokoffin tukikohdan rähähdykseen. Uskoen Rogersin yhä elävän, Carter lähtee etsimään häntä, mutta punainen portaali vie hänet toiseen universumiin, missä hän tapaa 1600-luvulla elävät variantit Furysta ja Wanda Maximoffista. 
| 15 | 6 | Mitä jos… Kahhori muokkaisi maailman uusiksi? (engl. What If… Kahhori Reshaped the World?) | Bryan Andrews | Ryan Little | 2023-12-2727. joulukuuta 2023 |
Surturin tuhottua Asgard Ragnarökissä, Tesserakti päätyi esikolumbiaaniseen Amerikkaan. 1400-luvun lopulla, konkistadorit saapuvat etsimään nuoruuden lähdettä ja hyökkäävät mohawkien kylään. Kaksi mohawkia, Kahhori ja Wáhta, pakenevat Kielletyn järven luokse, mutta konkistadorit vangitsevat Wáhtan ja ampuvat Kahhoria, joka putoaa järveen. Järven pohjassa oleva Tesserakti teleporttaa Kahhorin Taivasmaailmaksi kutsuttuun ulottuvuuteen, jonka kyläläiset pelastavat hänen henkensä. Yksi heistä, Atahraks, selittää kuinka jokainen Taivasmaailmaan päätynyt mohawk oli saanut kuolemattomuuden ja muita yli-inhimillisiä voimia, mutta että sieltä ei mahdollista palata takaisin Maahan. Kahhori jää kylään, tutustuen sen tapoihin ja opiskellen uusien voimiensa käyttöä. Sillä välin, konkistadorien komentaja, Rodrigo Alphonso Gonzolo, joka uskoo juuri järven olevan nuoruuden lähde, lähettää miehensä sinne. Konkistadorit päätyvät Taivasmaailmaan, mutta Kahhori pysäyttää heidät, ja laskee Maahan vievän portaalin pinnalle, jotta hän ja Taivasmaailman kyläläiset pääsevät vapauttamaan kylän ja ajamaan konkistadorit pois. Myöhemmin, Kahhori ja Taivasmaailman kyläläiset pakottavat Espanjan kuningatar Isabellan solmimaan rauhan mohawkien kanssa. Silloin, Strange Supreme ilmestyy portaalin kautta, onnitellen Kahhoria ja sanoen etsineensä häntä.  Jakso on suurimmalta osin puhuttu mohawkin kielellä, ja toteutettu vahvassa yhteistyössä mohawk-kansan kanssa. 
| 16 | 7 | Mitä jos… Hela löytäisi Kymmenen Rengasta? (engl. What If… Hela found the Ten Rings?) | Bryan Andrews | Matthew Chauncey | 2023-12-2828. joulukuuta 2023 |
Helan kasvavan vallanhimon vuoksi, Odin tuhoaa Mjolnirin, karkottaa hänet Maahan, ja asettaa Helan kruunuun lumouksen, jonka mukaan vain sen voimien arvoinen voi käyttää sitä. Hela päätyy keskiaikaiseen Kiinaan, missä hän kohtaa Xu Wenwun ja hänen armeijansa, Kymmenen Rengasta. Wenwu vangitsee Helan, ja yrittää värvätä hänet armeijaansa. Mutta Hela pakenee, ja linnoituksessa ollut dijiang opastaa Helan Ta Lo’hon. Hän saa suostuteltua paikallisen kylän asukkaat ja heidän johtajansa, Jiayi, antamaan hänen jäädä ja oppia paikalliset taistelutavat. Aluksi Hela halusi Wenwun renkaat itselleen vain kostaakseen Odinille, mutta Jiayin taivuttelemana alkoikin ottaa uudeksi tavoitteekseen määrätä itse oma kohtalonsa. Heimdall huomaa, ettei pysty enää aistimaan Helaa Maassa, jolloin Odin päättää matkustaa Maahan kohtaamaan Wenwun. Hela ja Wenwu kohtaavat Odinin taistelussa, ja Helasta tulee taas kruununsa arvoinen. Odin tunnustaa Helan Asgardin uudeksi hallitsijaksi, ja Hela yhdistää Asgardin armeijan Kymmenen Renkaan kanssa, tuodakseen vapauden yhdeksään maailmaan ja niiden ulkopuolelle, estäen myös Thanosta joukkomurhaamasta Gamoran lajitovereita. 
| 17 | 8 | Mitä jos… Kostajat kokoontuisivat vuonna 1602? (engl. What If… The Avengers Assembled in 1602?) | Bryan Andrews | A. C. Bradley ja Ryan Little | 2023-12-2828. joulukuuta 2023 |
Sir Nicholas Fury ja Wanda Maximoff olivat tuoneet Kapteeni Carterin omaan universumiinsa, vuoteen 1602, jota uhkasi inkursio. Carterin onnistuu estää prinssi Lokia joutumasta kyseiseen universumiin auenneelta repeämältä. Mutta hän ei onnistu pelastamaan kuningatar Helaa, jolloin uudeksi kuninkaaksi kruunattu Thor etsintäkuuluttaa Carterin. Carter kieltäytyy Seuraajan pyynnöstä palata omaan universumiinsa, ja saa tietää toisesta universumiin tulleesta tulevaisuuden henkilöstä, jota kutsuttiin ”edelläkävijäksi”. Hän pyytää Tony Starkin apua saadakseen käsiinsä Thorin valtikassa olevan Aikakiven, ja Stark itse kehottaa Carteria etsimään lainsuojattomien ryhmän, johon kuuluvat Steve Rogers, Bucky Barnes ja Scott Lang. Carter tapaa heidät pubissa, jonne Sir Harold ”Happy” Hogan, kuninkaalliset Keltatakit ja Tuhoaja hyökkäävät. Hän antaa itsensä joutua pidätetyksi, mutta vapauttaa itsensä sekä Bruce Bannerin. He tapaavat Starkin, jonka keksintö paljastaisi ”edelläkävijän” henkilöllisyyden. He hyökkäävät Rogersin ryhmän kanssa Thorin hoviin, ja Wandan avustuksella, Carterin onnistuu asettaa Aikakivi Starkin koneeseen, joka paljastaa Rogersin olevan ”edelläkävijä”. Hän oli aiheuttanut ilmiön raapaisemalla vahingossa Aikakiveä taistelussa Thanosta vastaan vuonna 2018. Rogers palaa vapaaehtoisesti omaan universumiinsa, estäen inkursion, ja Carter palaa yksin pubiin, jossa hän tapaa Strange Supremen. 
| 18 | 9 | Mitä jos… Strange Supreme puuttuisi asioihin? (engl. What If… Strange Supreme Intervened?) | Bryan Andrews | Matthew Chauncey | 2023-12-3030. joulukuuta 2023 |
Strange Supreme tuo Kapteeni Carterin Sanctum Infinitumiin, jonne hän oli vanginnut ”universumintappajia”. Hän kertoi yhden niistä paenneen universumiin, jossa Yhdysvallat epäonnistui supersotilaiden luomisessa ja Hydra onnistui Tesseraktin avulla valloittamaan maailman. Seuraajan varoituksista huolimatta, Carter suostuu, mutta hänen jahtaamansa henkilö paljastuu Kahhoriksi, joka paljastaa Strangen aikovan uhrata sekä hyväntahtoisia että pahantahtoisia variantteja multiversaaliseen ahjoon, jolla elvyttää tuhoutunut universuminsa. Strange yrittää tappaa Kahhorin, mutta Carter estää sen, ja vapauttaa Strangen muut vangit, mukaan lukien zombi-Wanda Maximoffin ja Musta Pantteri Killmongerin. Kahhori teleporttaa Killmongerin pois Ikuisuushaarniskasta, ja Carter ottaa haarniskan ja Ikuisuuskivet omaan käyttöönsä. Strange alkaa uhrata variantteja ahjolle, ja variantit antavat omat aseensa Carterin ja Kahhorin käyttöön. Strangen demoninen minä alkaa ottaa vallan hänestä, mutta Carterin onnistuu irrottaa hänet. Ahjon alkaessa tuhoutua, Strange uhraa sille sekä todellisen että demonisen minänsä. Seuraaja lähettää Kahhorin omaan universumiinsa, ja paljastaa Carterille, että Strangen universumi ja sen versio Christine Palmerista olivat elvytetty, mutta Strange itse ei koskaan syntynyt kyseiseen universumiin. Ennen paluutaan omaan universumiinsa, Carter käy Seuraajan kanssa ajan lopussa, katsomassa puun kaltaisessa muodossa esiintyvää multiversumia.